**Atención integral centrada na persoa**

Desde Biocoidados traballamos creando Proxectos de Vida, proxectos que atenden ás necesidades de cada persoa, de forma individual e personalizada. Estes proxectos xorden das necesidades e desexos das persoas que participan nel.

Pero para poder crear os Proxectos tomamos como ferramenta na que sustentar os piares á Atención Integral Centrada na Persoa ( AICP). A AICP está baseada na certeza de que cada persoa é diferente a outra, polo tanto cada unha temos intereses, necesidades e soños diversos.

A singularidade e individualización serán os valores centrais da intervención; sendo necesario coñecer ás persoas desde a súa perspectiva subxectiva, algo que conseguiremos a través das Historias de Vida. Coñecer á persoa desde esta perspectiva implica ter en conta as súas preferencias, valores, inquietudes e desexos, para identificar de forma conxunta as redes e recursos de apoio, as relacións significativas, as súas competencias e potencialidades; para promover ao máximo a autonomía (en contraposición a heteronomía) e a independencia (en contraposición a dependencia).

En síntese, a integralidade, que ten en conta a multidimensionalidade á vez que a persoalización, que reivindican o dereito das persoas para decidir sobre a súa vida e os seus intereses, serán os fundamentos da AICP e deste proxecto.